# Уведомление за стартиране на производство по издаване на заповед на министъра на земеделието, храните и горите за определяне на водни обекти за зарибяване по чл. 22а, ал. 5 от Закона за рибарството и аквакултурите през 2021 година

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт (заповед) на министъра на земеделието, храните и горите за определяне на обектите за зарибяване по чл. 22a, ал. 5 от Закона за рибарството и аквакултурите.

Целта на предложението е да бъдат определени водни обекти, в които лицата разпространяващи билети за любителски риболов могат да извършват зарибявания през 2021 г.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следните електронни адреси: [office@iara.government.bg](mailto:ISimeonov@mzh.government.bg)

lav4e

**РЕПУБЛИКА БЪЛГАРИЯ**

МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

Изпълнителна агенция по рибарство и аквакултури

**ОДОБРЯВАМ:**

**ДЕСИСЛАВА ТАНЕВА**

**МИНИСТЪР**

**ДО**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ЧРЕЗ:**

**Д-Р ЛОЗАНА ВАСИЛЕВА**

**ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДОКЛАД**

oт

доц. д-р Галин Николов – изпълнителен директор на Изпълнителна агенция по рибарство и аквакултури (ИАРА)

**Относно**: Проект на Заповед на министъра на земеделието, храните и горите за определяне на обектите за зарибяване по чл. 22a, ал. 5 от Закона за рибарството и аквакултурите

**УВАЖАЕМA ГОСПОЖО МИНИСТЪР,**

Съгласно чл. 22а, ал. 1 от Закона за рибарството и аквакултурите (ЗРА) билетите за любителски риболов се отпечатват от ИАРА и се разпространяват чрез териториалните и звена, държавните горски стопанства, държавните ловни стопанства, организациите по чл. 11 от ЗРА и други лица при условия и по ред, определени с наредба на министъра на земеделието, храните и горите. В разпоредбата на чл. 22а, ал. 5 от същия закон е посочено, че лицата, които разпространяват билети за любителски риболов, разходват ежегодно не по-малко от 5 на сто от стойността на продадените от тях през предходната година билети за любителски риболов за зарибяване на обектите по чл. 3, ал. 1, т. 1 и т. 2 от ЗРА определени за любителски риболов.

Ежегодно, по предложение на изпълнителния директор на ИАРА, министърът на земеделието, храните и горите със заповед определя обектите за зарибяване по чл. 22а, ал. 5 от ЗРА. В тази връзка началниците на отдели „Рибарство и контрол“ на Главна дирекция „Рибарство и контрол“ направиха предложения за водоеми, които да бъдат определени за зарибяване по реда на чл. 22а, ал. 5 от ЗРА.

**УВАЖАЕМА ГОСПОЖО МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за определяне на обектите за зарибяване по чл. 22a, ал. 5 от ЗРА. Проектът на заповедта следва да бъде публикуван на електронните страници на Министерство на земеделието, храните и горите и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед

**С УВАЖЕНИЕ,**

**ДОЦ. Д-Р ГАЛИН НИКОЛОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛ:**

**д-р лозана василева**

**ЗАМЕСТНИК - МИНИСТЪР**

** ПРОЕКТ**

РЕПУБЛИКА БЪЛГАРИЯ

Министър на земеделието, храните и горите

**З А П О В Е Д**

**№ РД ............................**

**гр. София,................2021 г.**

На основание чл. 22а, ал. 6 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите /Обн. ДВ. бр. 82 от 18.10.2019 г./, във връзка с одобрен доклад с рег. № …………………../………………… на доц. д-р Галин Николов - изпълнителен директор на Изпълнителна агенция по рибарство и аквакултури (ИАРА).

**Н А Р Е Ж Д А М:**

**І**. Определям водни обекти за зарибяване през 2021 година съгласно чл. 22а, ал. 5 от ЗРА, както следва:

**1. На територията на област Благоевград:**

* баластриерни водоеми „Бистрака;
* водоем „Лешко“;
* водоем „Проевски“;
* водоем „Дъбрава“;
* язовир Бели брег;
* язовир Сушица;
* язовир Добротино I и II;
* водоеми I, II и III в района на гр. Разлог;
* язовир Камено;
* притоците на река Благоевградска Бистрица - извън участъците попадащи в защитени територии;
* притоците на река Санданска Бистрица - извън участъците попадащи в защитени територии;
* река Ощавска - извън участъците попадащи в защитени територии;
* река Влахинска - извън участъците попадащи в защитени територии;
* горното течение на река Лебнишка - извън участъците попадащи в защитени територии;
* река Канина - извън участъците попадащи в защитени територии;
* река Перлеш – извън участъците попадащи в защитени територии;
* река Безбог – извън участъците попадащи в защитени територии;
* река Стружка – извън участъците попадащи в защитени територии;
* река Еловица - извън участъците попадащи в защитени територии;
* река Черна Места – извън участъците попадащи в защитени територии;
* река Бяла Места - извън участъците попадащи в защитени територии.

**2. На територията на област Бургас:**

* язовир Порой;
* язовир Мандра;
* езеро Вая;
* река Велека – извън участъците попадащи в защитени територии.

**3. На територията на област Варна:**

* язовир Цонево;
* река Камчия.

**4. На територията на област Велико Търново:**

* стари речни корита на р. Янтра - землище на с. Раданово, община Полски Тръмбеш; землище на гр. Полски Тръмбеш; землище на с. Петко Каравелово, община Полски Тръмбеш; землище на с. Куцина, община Полски Тръмбеш; землище на с. Крушето, община Горна Оряховица; землище на с. Драганово, община Горна Оряховица; землище на с. Върбица, община Горна Оряховица;
* стари речни корита на р. Росица - землище на с. Крушето, община Полски Тръмбеш; землище на с. Михалци, община Павликени; землище на гр. Бяла Черква, община Павликени;
* язовир Йовковци;
* язовир Александър Стамболийски;
* напоителни и отводнителни канали в местност „Блатото“ – гр. Свищов.

**5. На територията на област Видин:**

* язовир Рабиша;
* притоците на река Лом - землището на с. Горни Лом, (река Чупренска и река Стакевска).

**6. На територията на област Враца:**

* язовир Дъбника;
* река Дунав – от р. км 702 до р. км 698;
* река Искър;
* река Огоста;
* река Скът.

**7. На територията на област Габрово:**

* язовир Александър Стамболийски.

**8. На територията на област Кърджали:**

* язовир Студен кладенец;
* язовир Кърджали.

**9. На територията на област Кюстендил:**

* язовир Дренов дол;
* язовир Дяково;
* река Драговищица;
* река Елешница.

**10. На територията на област Ловеч:**

* язовир Горен Каменец;
* язовир Долно селище;
* старо речно корито на река Осъм, местност „Воденицата“;
* река Черни Вит – от ВЕЦ „Черни Вит“ до вливането й с река „Бели Вит“;
* река Топля;
* река Златна Панега.

**11. На територията на област Монтана:**

* язовир Огоста;
* река Огоста.

**12. На територията на област Пазарджик:**

* река Стара река;
* река Луда Яна;
* река Тополница;
* баластриера Лозен – Синия гьол;
* язовир Батак;
* язовир Голям Беглик;
* язовир Широка поляна.

**13. На територията на област Перник:**

* река Конска;
* река Треклянска /Раянска/.

**14. На територията на област Плевен:**

* язовир Телиш;
* язовир Кайлъка;
* река Искър;
* река Вит;
* река Осъм.

**15. На територията на област Пловдив:**

* язовир Пясъчник;
* язовир Домлян;
* язовир Въча;
* река Марица;
* река Чая;
* река Въча – извън участъците попадащи в защитени територии.

**16. На територията на област Разград:**

* язовир Бели Лом;
* язовир Подайва.

**17. На територията на област Русе:**

* река Русенски Лом;
* река Янтра.
* река Дунав.

**19. На територията на област Силистра:**

* река Дунав – от р. км 375 до р. км 409;
* река Дунав – от р. км 410 до р. км 435.

**20. На територията на област Сливен:**

* язовир Жребчево;
* река Тунджа;
* река Медвенска.

**21. На територията на област Смолян:**

* язовир Доспат;
* язовир Цанков камък;
* язовир Въча;
* язовир Телеш;
* река Арда;
* река Въча;
* река Буйновска;
* река Девинска.

**22. На територията на област София:**

* язовир Тополница;
* язовир Огняново.

**23. На територията на област Стара Загора:**

* язовир Жребчево;
* язовир Копринка;
* язовир Ковачево;
* язовир Розов кладенец;
* река Марица – извън участъците попадащи в защитени територии;
* баластриери по река Тунджа;
* река Лазова.

**24. На територията на област Търговище:**

* язовир Ястребино;
* язовир Съединение.

**25. На територията на област Хасково:**

* язовир Ивайловград.

**26. На територията на област Шумен:**

* язовир Тича.

**27. На територията на област Ямбол:**

* язовир Двата чучура;
* язовир Малко Шарково;
* баластриерни водоеми „Долен герен“ гр. Елхово.

**II.** За извършване на зарибяване (разселване на риба и/или други водни организми) в рибностопанските обекти по т. I се съставя протокол за зарибяване по образец съгласно Приложение № 3 от Наредба № 37 от 10 ноември 2008 г. за ползването на язовирите - държавна собственост, в рибностопанско отношение и правилата за извършване на стопански, любителски риболов и аквакултури в обектите - държавна собственост по чл. 3, ал. 1 от Закона за рибарството и аквакултурите, като се спазват следните изисквания:

1. Протоколът се съставя от комисия, чийто състав се определя от ръководителя на териториалното звено на ИАРА, на чиято територия се намира обектът. В комисията задължително се включват: инспектор от териториалното звено на ИАРА, ветеринарен лекар - служител на Българската агенция по безопасност на храните, представител на собственика на обекта, представител на ползвателя на обекта в случай че има такива. При разселване на риба и/или други водни организми в рибностопанските обекти по чл. 3, ал. 1, т. 1 от ЗРА в комисията се включват и представители на регионалните инспекции по околна среда и води и териториалните поделения на Изпълнителната агенция по горите.
2. Лицата, които ще извършват зарибяване, уведомяват ръководителя на съответното териториално звено на ИАРА не по-късно от три дни преди датата, определена за зарибяването.
3. Разселването на риба и/или други водни организми се извършва в присъствието на комисията по т. 1, а заверяването на протокола се извършва от ръководителя на съответното териториално звено на ИАРА.
4. Разселените количества се описват по вид, възраст, средно единично тегло, количество и общо тегло.
5. Към протокола за зарибяване задължително се прилага ветеринарномедицинско свидетелство, удостоверяващо здравословното състояние на зарибителния материал. Когато зарибяването е с есетрови риби, се изисква и генетичен сертификат.
6. Протоколът се съставя в 3 екземпляра: един за ползвателя на обекта, един за собственика на обекта и един за ИАРА. На останалите членове на комисията и на лицето, което извършва зарибяването се предоставя копие от протокола.

**III.** Правила относно осъществяване на процеса по разселване на риба и други водни организми.

1. Зарибителният материал, който ще се използва, трябва да е с произход от региона, в който ще се зарибява. Зарибяванията на водоемите в даден район на басейново управление (Дунавски, Черноморски, Източнобеломорски или Западнобеломорски) да се извършва по възможност със зарибителен материал с произход от рибовъдни стопанства, намиращи се на територията на съответният район за басейново управление;

2. Хайверът, от който е получен зарибителния материал, да бъде с местен произход.

3. При зарибяване на пъстървовата и пъстървово-мряновата зона на реките, да се разселва само речна (балканска) пъстърва, при условие че се извършват малки акции за зарибяване с материал до 4000 личинки като не се допуска повече от едно зарибяване за една година на една река.

4. В стоящите води (язовири и езера) основно да се зарибява с традиционните ценни видове: шаранови (шаран, лин), растителноядни (бял толстолоб, пъстър толстолоб, бял амур) и хищни видове (сом, бяла риба).

5. При избор на обект за зарибяване с приоритет да бъдат язовирите публична държавна собственост, както и определените съгласно чл. 32, ал. 4 от ЗРА водни обекти, в които любителският риболов е разрешен в периода на размножаване на рибите и другите водни организми.

Заповедта подлежи на обжалване по реда на Административнопроцесуалния кодекс в 14-дневен срок от съобщаването и́.

Заповедта да се публикува на електронните страници на Министерството на земеделието, храните и горите и ИАРА.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ:**

**ДЕСИСЛАВА ТАНЕВА**